जनसुनवाई में छाए रहे बिजली-पानी के मुद्दे
किशोरीसीली बावड़ी के अटल सेवा केंद्र पर मंगलवार को ग्राम पंचायत स्तरीय जनसुनवाई का आयोजन थानागाजी तहसीलदार हनुमान सिंह देवल की अध्यक्षता में किया गया। जन सुनवाई में ग्रामीणों ने बिजली पानी की समस्या से अवगत कराते हुए समस्या के समाधान की मांग की। ग्रामीणों की मांग पर तहसीलदार ने संबंधित विभागों के अधिकारियों को जल्द से जल्द ग्रामीणों की समस्या का निराकरण के निर्देश दिए। इस अवसर पर नायब तहसीलदार उदमीराम शर्मा, विकास अधिकारी प्रेमचंद बैरवा, बिजली विभाग के सहायक अभियंता केएल सैनी, जलदाय विभाग के सहायक अभियंता हनुमान सहाय शर्मा, किशोरी सरपंच हीरालाल मीना, सीली बावड़ी सरपंच पूनम सैन, क्यारा सरपंच छोटेलाल गुर्जर आदि मौजूद थे।
खातेदारीहक देने के लिए लगा शिविर
पिनान| डोरोलीके अटल सेवा केंद्र पर मंगलवार को एसडीएम रामावतार शर्मा की मौजूदगी में कस्टोडियम गैर खातेदार काश्तकारों को खातेदारी हक प्रदान करने के लिए शिविर आयोजित किया गया। शिविर में कस्टोडियन गैर खातेदारी फाइलों का अवलोकन कर फाइलों में कमियों की पूर्ति की गई। गांव लालका की 17 फाइलें शिविर में आई। इस अवसर पर तहसीलदार गोपाल सिंह मीना, सरपंच केहरी लाल मीना, उदय सिंह आदि मौजूद थे।
hin_Deva hin_Deva hin_Deva hin_Deva